Iуащхьэмахуэ лъапэ гъэмахуэм зыхуегъэхьэзыр
Гъатхэр къуршхэми нэсащ. Iуащхьэмахуэ лъапэ лыжэкIэ къыщажыхь и гъуэгухэр зэхуащIыжащ. Иджы туризмэмкIэ IуэхущIапIэхэм гъэмахуэ лъэхъэнэм зэрылэжьэнум зыхуагъэхьэзыр. Япэ альпинистхэр къызэхуэсу хуежьащ.
Тхьэмахуэ кIуам мыбы щызэхуащIыжащ скайранингымрэ ски-альпинизмэмкIэ VI дунейпсо фестивалыр. Сыт щыгъуи хуэдэу, мы гъэми Iуащхьэмахуэ лъапэ щыIэ зыгъэпсэхупIэхэм ди къэралым и щIыпIэ зэмылIэужьыгъуэхэм, Европэм, США-м, адрей къэралхэм щыщу цIыху минхэр щызэблэкIынущ.
Гу лъытапхъэщ гъэмахуэ зэманым «Эльбрус» курорт» акционер зэгухьэныгъэ зэIухам и кIапсэ гъуэгухэр зыгъэпсэхугъуэ махуэхэм, махуэшхуэхэм, бэрэжьей махуэм фIэкI зэрымылэжьэнум.
«Эльбрус» курорт» акционер зэгухьэныгъэ зэIухам и пресс-IуэхущIапIэ.
